[{"text_idx": "#000009", "text": "Bydd magi. yn fwy cyfarwydd i lawer ohonoch chi fel Magi Tudur mae\u2019n siw\u0302r."}, {"text_idx": "#000010", "text": "Bu\u2019n perfformio am rai blynyddoedd dan yr enw hwnnw, gan ryddhau senglau ac un EP o\u2019r enw \u2018Gan Bwyll\u2019 yn 2016."}, {"text_idx": "#000011", "text": "Penderfynodd i newid ei henw perfformio yn ddiweddar, a dyma ydy ei hail sengl dan yr enw hwnnw\u2019n dilyn \u2018Blaguro\u2019 a ryddhawyd ym mis Awst."}, {"text_idx": "#000012", "text": "Mae \u2018Golau\u2019 wedi\u2019i chynhyrchu gan Ceiri Humphreys o\u2019r grwpiau Ffracas a Pys Melyn, ac mae stamp seicadelig Ceiri i\u2019w glywed ar y trac yn sicr. Ma hon yn dda gyfeillion..."}, {"text_idx": "#000014", "text": "Mae Georgia Ruth wedi cyhoeddi y bydd yn rhyddhau ei halbwm newydd ym mis Mawrth ar label Bubblewrap Collective."}, {"text_idx": "#000016", "text": "Roedd Georgia wedi rhyddhau EP o\u2019r enw In Luna ar label Gwymon, sef un o is-label Sain ar y pryd, no\u0302l yn 2011 gan ddechrau greu argraff. Ond teg dweud mai ei halbwm llawn cyntaf lansiodd i gyrfa o ddifrif."}, {"text_idx": "#000018", "text": "Fe gafodd yr albwm dipyn o sylw a chanmoliaeth ar y pryd, gan gynnwys gael ei chwarae\u2019n rheolaidd ar Radio Wales, Radio 1 a hefyd ar raglenni Steve Lamacq a Tom Robinson yn enwedig ar BBC 6 Music."}, {"text_idx": "#000019", "text": "Gymaint oedd poblogrwydd yr albwm nes iddi gipio teitl y Wobr Gerddoriaeth Gymreig (Welsh Music Prize) yn 2013 \u2013 cyn hynny, dim ond Gruff Rhys a Future of the Left oedd wedi ennill y wobr."}, {"text_idx": "#000024", "text": "Enw\u2019r sengl ydy \u2018Fenws\u2019 ac mae allan ar label UDISHIDO, sef y label sy\u2019n cael ei redeg gan Shamoniks ei hun, sef y cerddor Sam Humphreys."}, {"text_idx": "#000030", "text": "Ganol yr wythnos fe agorodd pleidlais Gwobrau\u2019r Selar, ac mae modd i chi bleidleisio dros enillwyr y categori\u0308au eleni rhwng nawr a 23:59 ar nos Calan."}, {"text_idx": "#000031", "text": "Yn ystod mis Tachwedd bu i chi, darllenwyr Y Selar enwebu enwau ar gyfer categori\u0308au amrywiol y Gwobrau, ac ar o\u0302l i\u2019n panel ni ddewis rhestrau hir o\u2019r enwebiadau hynny, mae\u2019r bleidlais derfynol no\u0302l yn eich dwylo chi."}, {"text_idx": "#000032", "text": "Gallwch fwrw eich pleidlais ar y ffurflen bleidleisio."}, {"text_idx": "#000035", "text": "Dyma un o uchafbwyntiau\u2019r Gwobrau\u2019 llynedd, enillwyr 5 o\u2019r gwobrau, Gwilym, yn perfformio Catalunia:"}]